એક્ટિંગની વાત આવે તો એ માનવું જ પડશે કે હવે રાવ કોઈપણ પ્રકારની એક્ટિંગ કરવા સક્ષમ છે. સત્તુના કેરેક્ટરમાં પણ રાવની એક્ટિંગનો કોઈ જવાબ નથી. કૃતિ ખરબંદા પોતાના કેરેક્ટરમાં ઠીકઠાક છે. સ્ટોરી રાવની આસપાસ ફરતી હોવાથી બાકીના કેરેક્ટર્સને ખાસ કંઈ કરવાનો મોકો નથી મળ્યો. ઈન્ટરવલ સુધી ફિલ્મ ઠીકઠાક ચાલે છે પરંતુ ઈન્ટરવલ પછી ક્લાઈમેક્સને મુંબૈયા ફિલ્મોની સ્ટાઈલમાં નકામો લાંબો ખેંચવામાં આવ્યો છે. ફિલ્મમાં ગીતો સારા છે. આ વેડિંગ સીઝનમાં આ ફિલ્મનું પલ્લો લટકે ગીત સુપરહિટ થઈ શકે છે. આ ગીતને નવી સ્ટાઈલમાં રજૂ કરવામાં આવ્યું છે. જો કે આ એક ગીતને બાદ કરતા બીજા ગીતો ફિલ્મની સ્પીડને ઓછી કરી દે છે.